See ülimusliku Juuditi lähtekoht rõhutub veel enam  Petuulia vägevate, rabi, peavanema, vanemate tulekuga Juuditi eestuppa tema kuu­lamiseks. Sest mitte igale Petuulia inimesele nad ei oleks nii vastutule­likud. See vaatus, kooskõlas muide piibliga, annab nii ideoloogilise kui optilis-lavastusliku lähtekoha. Eriti Juuditi kuju tõlgitsemisel: kogu draama on ülimusliku naise pettumustragöödia, Juuditi kujutamises tugev irooni­line joon, mis hiljem on rõhutetav Olovernese ironiseerivate repliikidega.